Saimọn Pita mè ofifi ogwu udun̄ kè Jisọs ekekije igọọk Jisọs me udun̄.
Mije ogwu òban Awaji oriọọn̄be ogwu udun̄ kè Jisọs keyilọ ya isi,
etetele inyi ogwugwa ije iraka inin̄ emen oyet egep ya igọọk Jisọs.
Ire,
Pita okekeke me otunchit me oyet.
Ogwu udun̄ kè Jisọs ogwu ogwu òban Awaji oriọọn̄be isi ya onenisi itumu ikọ melek gwun̄ enenwaan̄ òkibem otunchit ya,
mè isa Pita iraka inin̄ emen oyet egep ya.
Gwun̄ enenwaan̄ òkibem otunchit ya onenitumu inyi Pita ibe,
“Me atikọ,
owu ìre ene ge me lek ebi udun̄ ene yi.”
Pita ofọfọọk ibe,
“Emi ǹkare!”
Ebi ìkisi ikwaan̄ me oyet egep ya,
mè ebi ìkibem ere mîsọk ukan̄ me oyet egep ya,
mije utọọk,
mè ikeke ikana ukan̄ ya ikigwele.
Pita ogọgọọk ema ikeke me ere ya ikigwele ukan̄ ya.
Otutuuk mgbọ ya,
ogwu òban Awaji okekido Jisọs ikọ ofolek ebi udun̄ kan̄ mè ijejeen̄ kan̄.
Jisọs ofọfọọk ibe,
“Emi ǹkatumu ikọ geege me nlelet.
Ikọ geelek ntumube,
îre me isi ogbogbo ene ke ntumu.
Njeen̄ inu me uwu ntitiin̄ me uwu ntitiin̄,
mè ijeen̄ si inu me Uwu Mbuban ere otutuuk ebi Ju enikititiin̄.
Ìre keke orọ okido emi ikọ?
Gwen ebi ìnọnọ ikọ ntumube do.
Mije,
ìkakaan̄ ogwu melek kiban̄ ikariọọn̄ge inu ntumube.”
Jisọs itutumu ikeya,
ene ge me lek ebi ìkibem Uwu Mbuban,
ogwu òkeke iriaak me ere ya otatap ọmọ ada me isi,
mè igana inyi ọmọ ibe,
“Ìre ikeya ke okitumu ikọ inyi ogwu òban Awaji?”
Jisọs otutumu inyi ogwu ene ya ibe,
“Ire ntumu ikọ ilọ,
îgbe ibe owu òsan̄a amọn me lek.
Ire,
ire ntumu atikọ,
ìre keke orọ mè owu òsulu emi?”
Anas oneniria Jisọs ikeya,
melek olik cha esabe ibọp ọmọ,
ijet Keyefas ogwu òban Awaji.
Mgbọ Saimọn Pita okekebe me ere ya ikigọọk igwele ukan̄,
usini ebi ìkup me ere ya enenido ọmọ ibe,
“Ìre owu òkafat ìre ene ge me etete ebi udun̄ kè Jisọs?”
Pita okakan̄ ibe,
“Ìkare emi!”
Ene ge me lek bọn uwu ogwu òban Awaji ya òrere ulọk melek ogwu Pita ofieekbe utọn̄ ya onenido Pita ibe,
“Ìre ìkafat ìre owu melek kè Jisọs ke mmun̄ me emen uko olifu ya?”
Pita okpọkpọk ikan̄,
mè ibe,
“In̄-in̄,
ìkare emi!”
Mgbọ yaage ikọ ya otabe Pita me otu,
unọn obebene isan̄a amọn.